Χιούμπερτ Χιουζ

Ο Χιούμπερτ Χιουζ (Hubert Hughes, 15 Οκτωβρίου 1933-7 Μαΐου 2021) ήταν πολιτικός από την Ανγκουίλα, και υπηρέτησε ως επικεφαλής υπουργός μετά τη νίκη του κόμματός του στις γενικές εκλογές του 2010, από το 2010 ως τις 23 Απριλίου 2015. Διετέλεσε επικεφαλής υπουργός και προηγουμένως, από τις 16 Μαρτίου 1994 ως τις 6 Μαρτίου 2000. 

 Πρώτη θητεία στην κυβέρνηση 
Γεννήθηκε στο Σάουθ Χιλ.Rulers.org Ανέλαβε για πρώτη φορά επικεφαλής υπουργός το Μάρτιο του 1994 μετά τη νίκη του κόμματός του στις εκλογές εκείνου του μήνα.CIA World Factbook 1996. Το 1999 η κυβέρνησή του απώλεσε την πλειοψηφία της στο κοινοβούλιο , έπειτα από την αποχώρηση του Δημοκρατικού Κόμματος (ADP).  Ιστοσελίδα Ενωτικού Μετώπου. Κατά συνέπεια, υπέστη ήττα στις επόμενες εκλογές, οι οποίες διεξήχθησαν το 2000 και νέος επικεφαλής υπουργός ορκίστηκε ο Όσμπουρν Φλέμινγκ.

 Αντιπολίτευση 
Στις εκλογές που διεξήχθησαν στις 21 Φεβρουαρίου του 2005  κέρδισε το Ενωτικό Μέτωπο της Ανγκουίλας, ένας συνασπισμός απαρτιζόμενος από την Εθνική Συμμαχία Ανγκουίλας και το Δημοκρατικό Κόμμα Ανγκουίλας.  Έπειτα από τις εκλογές, ο Άλμπερτ Χιουζ, αποχώρησε από την Στρατηγική Συμμαχία της Ανγκουίλας και προσχώρησε στην κυβέρνηση. Το σχίσμα στους κόλπους της αντιπολίτευσης είχε αποτέλεσμα να μη διοριστεί από τον Κυβερνήτη αρχηγός της αντιπολίτευσης.

 Εκλογική νίκη 2010 
Toν Σεπτέμβριο του 2009 ως ηγετικό στέλεχος της αντιπολίτευσης, ο Χιουζ ζήτησε από την κυβέρνηση του Φλέμινγκ να ορίσει ημερομηνία για διεξαγωγή εκλογών. Την περίοδο εκείνη ο πρώην ανώτερος υπουργός ήταν το μακροβιότερο μέλος του Κοινοβουλίου, υπηρετώντας επί περισσότερα από 25 χρόνια.Anguilla Express, Hubert Hughes calls on government to set date for general elections, 2009-09-22.Στις εκλογές που διενεργήθηκαν στις 15 Φεβρουαρίου 2010 ο συνασπισμός του Χιουζ (Ενωτικό Κίνημα Ανγκουίλας) κέρδισε 4 επί συνόλου 7 εδρών στο κοινοβούλιοZIZ News, Hubert Hughes is once again at the helm of Government in Anguilla, 2010-02-16. Ο Χιουζ ορκίστηκε ανώτερος υπουργός στις 16 Φεβρουαρίου 2010.Caribbean Daily News , New Chief Minister and Cabinet sworn-in, 2010-02-16.

 Αποχώρηση από την εξουσία 
Μετά την ήττα του κόμματός του στις γενικές εκλογές του 2015, ο Χιουζ αποχώρησε από το αξίωμα και νέος επικεφαλής υπουργός ορκίστηκε ο Βίκτορ Μπανκς.

 Θάνατος 
Απεβίωσε σε ηλικία 87 ετών στις 7 Μαΐου 2021.

 Παραπομπές 

Κατηγορία:Επικεφαλής υπουργοί της Ανγκουίλας